kardosdrur/scandi-wiki huggingface dataset:
Brask

Brask er oprindeligt et tilnavn. Det er siden navneloven af 1828 blevet brugt som slægtsnavn eller mellemnavn for adskillige danske familier. Der findes alternative former som f.eks. Brasch og Brasche.

Der findes ikke en entydig oprindelse af tilnavnet Brask. Det er heller ikke udelukkende et dansk fænomen, f.eks. er der en historisk meget betydningsfuld biskop i Linköping ved navn Hans Brask.

Danske slægter 
Der findes flere danske slægter med tilnavnet Brask. Det vides ikke om de er forbundne, men de kan tænkes at have én dansk stamfader. For at de skulle have en fælles oprindelse, taler det at ordet ikke har nogen almindelig brugt betydning (i modsætning til f.eks. Møller).

Præsteslægten efter Jens Jensen Brask (f. 1602) 
En Jens Jensen Brask bliver præst i Kousted i 1602. Han blev senere Provst i Nørhald Herred. 

Sønnen Peder Jensen Brask bliver selv præst, og overtager senere faderens sogn. Og Jens' datter Anne, gift med en præst ved navn Eske Sørensen. En anden søn bliver navngivet Jens (f. 1618 i Kousted Sogn), han driver en række gårde, den sidste bliver i rollen som forpagter på Svenstrup Hovgaard, Svenstrup Sogn. 

Det vides ikke hvor stort antallet af efterkommere af denne slægt er.

Slægten efter Jens Andersen Brask (f. 1689) 
Oprindelsen af selve navnet Brask er som nævnt ukendt, men for en række nulevende danskere kan det dog spores tilbage til én mand, Jens Andersen Brask af Kjellerup Hovedgård. 

Anders Sørensen Westergaard (f. 1646 i Mygind Sogn) var forpagter på Kjellerup Hovedgård i Hem Sogn. Han bærer ikke selv tilnavnet Brask, men han skal ende op med at få en søn med tilnavnet. Anders Westergaard bliver i midten af 1680erne gift med en Maren Clausdatter, enke efter ægteskab med Jens Jensen Brask(f. 1618), søn af præsten i Kousted (Se ovenfor). På dette tidspunkt er det god skik at man ved indgåelse af nyt ægteskab, opkalder det førstefødte barn efter den afdøde ægtefælde. Derfor bliver Anders og Marens førstefødte drengebarn navngivet Jens Andersen Brask (f. 1689 i Hem Sogn). Jens får altså både fornavn og tilnavn fra hans moders tidligere mand Jens Jensen Brask, men efternavn efter faderen.

Jens Andersen Brask får i alt 14 børn, hvoraf dog 4 dør som spæde og 5 er piger. Størrelsen på den nulevende efterslægt er ukendt, men det vides med sikkerhed at der er nulevende efterkommere der benytter Brask som mellem- eller efternavn.

Denne slægt er ikke blodbeslægtet med de øvrige Brask slægter, men der er dog en vis forbindelse.

Kilder 
 Kjellerup (1943) af Aage Brask.
 Almindelig Dansk Præstehistorie (1870) af S. V. Wiberg.

Efternavne
Slægter fra Danmark
Ålov Einarsdatter

Ålov Einarsdatter (ca. 1000 – efter 1031) var datter af Einar Tambarskjelvar og Bergljot Håkonsdatter. Hun var gift med Tord Folleson, som var kong Olav den Helliges standartbærer ved Slaget ved Stiklestad hvor han blev dræbt den 29. juli 1030. Sammen fik de datteren Gudrun (Sigrid) Tordsdatter som blev født omkring eller før 1031.

Tjek fødsels- og dødsår
Personer fra vikingetiden
Personer i 1000-tallet
Personer i Norges historie
Ana Carolina Reston

Ana Carolina Reston Macan (4. juni 1985 – 15. november 2006) var en brasiliansk fotomodel.

Reston blev født ind i en middelklasse-familie i Jundiai, nær São Paulo, i Brasilien. Hun har arbejdet for berømte modelbureauer som Ford, Elite og L'Equipe, i lande som Kina, Tyrkiet, Mexico og Japan. 

Hun vejede kun 40 kilo og havde været indlagt på hospitalet siden 25. oktober 2006 på grund af en nyrefejl forårsaget af anoreksi. Hendes tilstand blev efterhånden forværret og endte i en direkte infektion, som førte til hendes død i en alder af 21.

Referencer

Eksterne henvisninger 
 News.com.au – Fashion model dies of anorexia 
 Rawstory.com  
 Girlstalkinsmack.com

Fotomodeller fra Brasilien
Normal (matematik)

I matematik er en normal en linje som står vinkelret på en anden linje (i to-dimensioner). Mere generelt i 2 eller flere dimensioner taler man om en normalvektor. 
I tre dimensioner kan en linje stå vinkelret på et 2-dimensionelt plan.

Geometriske former
37 (tal)

37 er et ulige heltal og det naturlige tal, som kommer efter 36 og efterfølges af 38.

Matematik 
 37 er det 12. primtal, samt latmirp med 73.
 Et pythagoræisk primtal (4×9 + 1 = 62 + 12)
 Et heldigt tal

Andet 
 37 er atomnummeret på grundstoffet Rubidium.
 For almindelige mennesker er 37 grader celsius den normale krop temperatur.

Noter

Eksterne henvisninger 

Bestemte tal
Primtal
Villarreal CF

Villarreal Club de Fútbol SAD, som oftest forkortes Villarreal, er en fodboldklub i Spanien, grundlagt 1923. Holdet er baseret i Vila-real, en mindre by tæt på Castellón de la Plana.

Klubbens bedste placering i den Spanske La Liga var i 2007/2008 sæsonen hvor en 2. plads blev opnået.

Villarreal vandt I sæsonen 2020/21 Europa League med sejr over Manchester United efter forlænget spilletid og straffesparkskonkurrence.

Spillertrup

Referencer

Eksterne henvisninger 

 
Etableret i 1923
Isiskulten

Isiskulten er en samlebetegnelse for dyrkelsen af den gamle egyptiske gudinde Isis i hellenistisk-romersk tid. I den traditionelle egyptiske religion var hun en central skikkelse gift med Nildalens mytiske første konge Osiris og mor til Horus, den guddommelige personifikation af farao. Isis blev oprindeligt dyrket i forbindelse med døderitualerne, når kongens lig blev balsameret, derfra fik hun status af korn og frugtbarhedsgudinde.

Isis i hellenistisk-romersk tid 
Efter Alexanders erobring af Egypten spredte dyrkelsen af Isis og Osiris sig først over det østlige middelhavsområde og siden til hele Romerriget, da det blev områdets dominerende magt. Dyrkelsen af de egyptiske guder dukkede op i Rom omkring 2. årh. f.v.t. og her fik Isis efterhånden status som den mest betydningsfulde blandt disse guder. Hun blev efterhånden også tillagt flere evner, idet hun blev kaldt søfartens beskytter, helbrederske, selve kulturens indstifter og himmeldronning.

Isiskulten i den græsk-romerske form kendes bedst gennem Plutarch og Apulejus fra Madauras skrifter. Denne beskrev i værket Det gyldne æsel en stor offentlig procession i Korinth i anledning af årsdagen for skibsfartens genoptagelse og gav et sjældent indblik i en indvielsesceremoni i det hemmelige Isis-mysterium.

I Rom var dyrkelsen af de egyptiske guder først ikke anerkendt, tilhængerne blev med jævne mellemrum forfulgt og idømt hårde straffe og templer opført til Isis og Serapis blev ødelagt. Trods denne officielle forfølgelse forblev Isiskulten meget populær, og i l1. årh. e.v.t. forsvinder modstanden, og kulten begynder endda at nyde kejserlig støtte.

I kejsertidens Rom var Isis udviklet fra en mindre guddom i et større panteon til at være den store gudinde, der modtog al opmærksomhed og hengivenhed. Kulten var nu blevet en selvstændig religion, som ikke havde meget tilfælles med sit udgangspunkt. Nu var den blevet til en mysteriereligion som antikkens øvrige mysterier. Hendes kult handlede stadig om død og genopstandelse, mens Osiris var gledet helt i baggrunden, og hun var nu herskeren over naturen, som hjalp mennesket i sin nød, og som kunne frelse det til et nyt og bedre liv efter døden.

Se også 
 Mysteriereligion
 Romersk religion
 Ægyptisk religion

Litteratur 
 J. Podemann Sørensen, Hellenismen, i T. Jensen, M. Rothstein & J. Podemann Sørensen (red.): Gyldendals religionshistorie, Gyldendal 1994. 
 Per Bilde, Verdensreligionernes hovedværker: Den hellenistisk-romerske verden, Spektrum, 1998. 

Religionen i det gamle Rom
NUN buffer

NUN buffer er en buffer, der efterligner det miljø, der er i nukleoplasmaet, og bruges til at oprense kerneproteiner. De høje koncentrationer af salt, urinstof og detergent ødelægger interaktionerne mellem proteiner og DNA. Ved at inkubere kerner i NUN buffer og centrifugere opløsningen, vil man få kerneproteinerne i supernatanten.

Biokemi
Roskilde Festival 1975

Roskilde Festivalen blev i 1975 afholdt fra den 27. juni til den 29. juni.

Alrune Rods sidste koncert 
Alrune Rod havde hver år siden begyndelse spillet på Roskilde festivalen. Da gruppen allerede i marts 1975 opløses, var alle derfor indforståede med at deres koncert på festivalen ville blive den sidste.

Musikgrupper 
 Alrune Rod (DK) 
 Balkan trioen (DK)
 Barbarella (DK)
 Buki Yamaz (DK)
 Capotastro (DK)
 Peter Craigh (UK)
 Povl Dissing (DK)
 Djurslandspillemændene (DK)
 Fessors Big City Band (DK)
 Focus (NL)
 Fujara (DK)
 Gnags (DK)
 Haster Show Band (DK)
 Hoola Bandoola Band (S)
 HotLips (DK)
 Hvalsøspillemændene (DK)
 Jan Monrad, Mik & Tømrerclaus
 Kansas City Stompers (DK)
 Kebnekaise (S)
 Klosterband (DK)
 Kraan (D)
 Loudon Wainwright (US)
 Main Act (DK)
 McEwans Export (DK)
 Mickey Baker/Nighthawk
 MO-i-rana (DK)
 Opus (DK)
 Palles Nosser (DK)
 Procol Harum (UK)
 Program 3 (DK)
 Ramasjang (DK)
 Rattlers (DK)
 Ravi Shankar (IND)
 Rosita Thomasætta Cameron (DK/US)
 Secret Oyster (DK)
 Side Show (US/DK)
 The Swinging Blue Jeans (UK)
 Troldmandens lærling (DK)
 Turf (DK)
 Wall (DK)
 Mick Whellans (UK)
 Zeal Dada (DK)

1975
Musik i 1975
Herregårde i Skanderborg Amt

Herregårde i Skanderborg Amt Skanderborg Amt (før 1970)

Hjelmslev Herred 
 Sophiendal
 Skanderborg Slot
 Rindelevgård
 Herschendsgave

Voer Herred 
 Ringkloster
 Urup
 Julianelyst
 Tyrrestrup
 Stensballegård
 Serridslevgård
 Hanstedgård
 Lillerup
 Tammestrup
 Lethenborg
 St. Borupgård
 Testrupgård
 Hovedgård
 Ørridslevgård
 Petersholm

Nim Herred 
 Tamdrup Bisgård
 Rask Hovedgård

Tyrsting Herred 
 Mattrup
 Rodvigsballe (forbilledet for Herman Bangs Ludvigsbakke, se ADL )

Vrads Herred 
 Stovgård
 Løvenholt
 Kærshovedgård
 Bjerregård
 Bregnholm
 Stovgård

Gjern Herred 

 Tvilumgård
 Frijsenborg
 Søbygaard
 Silkeborg Hovedgård
 Kalbygård
 Jernit
 Fuglsang
 Kilsgård

Noter 
 Godsskifteprotokoller Nørrejylland 

Skanderborg Amt
Herregårde i Randers Amt

Herregårde i Randers Amt Randers Amt (før 1970)

Djurs Nørre Herred 
 Meilgård – Glesborg Sogn
 Skærvad – Ginnerup Sogn
 Sostrup – Gjerrild Sogn
 Stensmark – Hammelev Sogn
 Østergaard – Fjellerup Sogn

Djurs Sønder Herred 
 Bjørnholm – Tirstrup Sogn
 Fævejle – Lyngby Sogn (Norddjurs Kommune)
 Hessel – Ålsø Sogn
 Høgholm – Tirstrup Sogn
 Ingvorstrup – Vejlby Sogn
 Katholm – Ålsø Sogn
 Lyngdalsgaard – Homå Sogn
 Lykkesholm – Lyngby Sogn (Norddjurs Kommune)
 Møllerup – Feldballe Sogn
 Næsgård – Vejlby Sogn
 Rugård – Rosmus Sogn

Galten Herred 
 Amdrupgård – Ødum Sogn
 Christianslund – Ørum Sogn
 Clausholm – Voldum Sogn
 Frisenvold – Ørum Sogn
 Kollerup – Hadbjerg Sogn
 Løjstrup – Laurbjerg Sogn

Gjerlev Herred 
 Demstrup – Råby Sogn
 Overgård – Udbyneder Sogn
 Sødringholm – Sødring Sogn
 Trudsholm – Kastbjerg Sogn

Øster Lisbjerg Herred 
 Kalø Hovedgård – Bregnet Sogn
 Rosenholm – Hornslet Sogn
 Skårupgård – Todbjerg Sogn
 Vosnæsgård – Skødstrup Sogn

Mols Herred 
 Iisgård – Tved Sogn
 Kvelstrup – Tved Sogn
 Lyngsbækgård – Dråby Sogn
 Rolsøgård – Rolsø Sogn
 Skærsø – Dråby Sogn

Nørhald Herred 
 Gjessinggård – Tvede Sogn

Onsild Herred 
 Kjellerup – Hem Sogn
 Skovsgård – Skjellerup Sogn
 Trinderup – Hvornum Sogn

Rougsø Herred 
 Estruplund – Estruplund Sogn
 Holbækgård – Holbæk Sogn
 Ingerslevgaard – Holbæk Sogn
 Lundballegaard – Estruplund Sogn
 Stenalt – Ørsted Sogn
 Tørslevgaard – Estruplund Sogn
 Udbygaard – Udby Sogn

Støvring Herred 
 Dronningborg – Dronningborg Sogn
 Støvringgård – Støvring Sogn

Sønderhald Herred 
 Essenbæk Kloster - Essenbæk Sogn
 Gammel Estrup – Fausing Sogn
 Hevringholm – Vivild Sogn
 Julianeholm – Vivild Sogn
 Løvenholm – Gjesing Sogn
 Gammel Ryomgård – Marie Magdalene Sogn
 Ny Ryomgård – Marie Magdalene Sogn
 Skaføgård – Hvilsager Sogn
 Sivested Odde – Koed Sogn
 Sofiekloster – Essenbæk Sogn
 Sorvad - Gjesing Sogn
 Tustrup – Hørning Sogn
 Vedø Hovedgård – Koed Sogn

Noter 
 Godsskifteprotokoller Nørrejylland 

Randers Amt
Caspar Bartholin den yngre

Caspar Thomsen Bartholin (10. september 1655 i København – 11. juni 1738) var en dansk anatom, læge og generalprokurør. Fra 1698-1703 var han endvidere godsejer til Kongsdal Gods. Han var søn af Thomas Bartholin og bror til Hans Bartholin. 

Caspar Bartholin den Yngre er især berømt for som den første at have påvist og beskrevet de bartholinske kirtler.

Biografi 
Caspar Bartholin blev student i 1671 og allerede i 1674 udnævnt som professor ved Københavns Universitet dog med mulighed for at studere videre i udlandet. Udnævnelsen skete formentlig ved hans fars mellemkomst. De næste tre år studerede han i Holland, Frankrig og Italien, og først ved hjemkomsten til Danmark tiltrådte han sit professorat og holdt forelæsninger i anatomi og fysik. Som elev af Niels Stensen videreførte han dennes betydningsfulde forskning inden for kirtelsystemets område.

Pilenborg 
Sammen med sin bror Hans Bartholin opførte Caspar Bartholin landstedet Pilenborg i Vridsløsemagle. Med inspiration fra Cicero fik landstedet det latinske navn Tusculum – og lagde navn til Ole Rømers lille observatorium Observatorium Tusculanum, dvs. Det pilenborgske Observatorium. Landstedet er i dag forsvundet, men flere gadenavne i Vridsløsemagle vidner om familiens tilstedeværelse; Ole Rømers Vej, Bartholinstræde og Pilenborgvej.

Caspar 02
Læger fra Danmark
Generalprokurører
Danskere i 1600-tallet
Danskere i 1700-tallet
Rektorer ved Københavns Universitet
Personer fra København
Godsejere fra Danmark
Personer i Dansk Biografisk Leksikon
Højesteretsdommere fra Danmark
Rennesøy

Rennesøy er en økommune i Rogaland fylke i Norge. Kommunen ligger i Boknafjorden og består af de beboede øer Rennesøy, Mosterøy, Fjøløy, Sokn, Bru, Vestre Åmøy, Klosterøy og Brimse, samt en række ubeboede øer. Rennesøy grænser til Stavanger kommune. Kommuneadministrationen holder til i Vikevåg, som også er kommunens største by. 

Fra 1. januar 2020 bliver Stavanger, Rennesøy  og Finnøy kommuner lagt sammen.

På Mosterøy ligger Utstein kloster, der er bygget omkring 1260, men med en historie som strækker sig tilbage til 800-tallet som kongsgård for Harald Hårfagre efter slaget i Hafrsfjord.

Vejforbindelsen Rennfast knytter Rennesøy til Randaberg. Alle de beboede øer i kommunen pånær Brimse er knyttet sammen med broer og undersøiske tunneler.

Kilder og henvisninger

Rennesøy på snl.no

Kommuner i Rogaland
Ryfylke
Roskilde Festival 1976

Roskilde Festivalen blev i 1976 afholdt fra den 2. juli til den 4. juli. Dette år spillede Dr. Hook splitternøgen.

Musikgrupper 
 Ache (DK) 
 Alan Stivell (FR)
 The American Folkband (DK)
 Andrew John & Lissa (UK/DK)
 The Baker-Gurvitz Army (UK)
 Bifrost (DK)
 Buffalo (DK)
 Buki Yamaz (DK)
 Coma (DK)
 Culpeper (DK)
 Dr. Hook & The Medicine Show (US)
 Les Enfants de Dieu (FR)
 Five Hand Reel (UK)
 Fynsk Harmoniforvirring (DK)
 Gnags (DK)
 Happy Hagis (DK)
 Haster Show Band (DK)
 HotLips (DK)
 Hvalsøspillemændene (DK)
 Jens Folkesanger, Inge & Else (DK)
 Jesse Winchester (UK)
 Kaptajn Klo (DK)
 Lirum Larum (DK)
 Magma (FR)
 Main Act (DK)
 McEwans Export (DK)
 Mosaik (DK)
 Papa Bues Viking Jazzband (DK)
 Patria (DK)
 Paul Banks & Bill Hazen (US)
 Peter Craig & Ole Anderson (UK/DK)
 Røde Mor (DK)
 Spillemændene (DK)
 Steeleye Span (UK)
 Tequila (DK)
 Theis-Nygaard Jazzband (DK)
 Tom Luke & Band (DK)
 Tramp (DK)
 Troldmandens lærling (DK)
 Viggo Kanding (DK)
 Weather Report (US)
 Mick Whellans (UK)
 Wigwam (FIN)
 Workshop Band (DK)

1976
Musik i 1976
Harem

Et harem (fra arabisk حريم harîm som kommer fra det tyrkiske harem) er kvindernes afdeling i et hus, ofte det sted, hvor de holdes indespærret. Konceptet blev kendt i den vestlige verden gennem Osmanniske Rige. Under det armenske folkedrab bortførte osmannerne 20-30.000 armenske kvinder til muslimske haremmer, hvor de var fanger og blev udnyttet seksuelt som ejendom, tilhørende manden i huset. Det lykkedes den danske hjælpearbejder og kommissær for Folkeforbundet Karen Jeppe at befri 2.000 kvinder fra haremmer, hvor de var blevet holdt indespærret.

I den vestlige kultur bruges ordet også om et hus, hvor flere kvinder lever med en mand, eller mere løst om en gruppe kvinder, som er sammen med eller beundrer den samme mand. Det italienske ord seraglio, som kommer fra det persiske ord saraay, har omtrent samme betydning og kendes bl.a. fra Mozarts opera Bortførelsen fra Seraillet.

Referencer 

 
Ægteskab
Axel Jørgensen Urne

Axel Jørgensen Urne til Brobygård, Viffertsholm og Kjellerup (5. februar 1598 på Viffertsholm, begravet 4. februar 1653 i Svenstrup), matematiker og godsejer.

Hans forældre var Jørgen Axelsen Urne til Brobygård, og Margrethe Axeldatter Viffert til Viffertsholm. Axels farfar var Axel Knudsen Urne, Danmarks Rigskansler.

Axel Jørgensen
Godsejere fra Danmark
Danskere i 1600-tallet
Monitor (datalogi)

En monitor er et synkroniseringsprimitiv, der som en semafor giver mulighed for at sikre, at der kun er en aktiv proces, i en del af et computerprogram. Monitorfunktionen kræver understøttelse i det anvendte programmeringssprog. Programmeringssproget Java har denne mulighed.

I Java markeres en monitor med nøgleordet synchronized. Dette kan dække over en hel metode eller en del af den. Hvis en metode er synkroniseret, er der kun en, der kan bruge ad gangen. Hvis flere processer prøver, må de øvrige vente. Risikoen for at en monitor går i baglås er minimal, da de konkrete instruktioner til udførsel af låsningen genereres automatisk.

Samtidighed (datalogi)
Mickey Mousing

Mickey Mousing er en teknik i film, hvor musikken meget direkte kommenterer filmens handling. Navnet stammer fra de tidlige Walt Disney-film, hvor musikken stort set mimer figurernes bevægelser i filmene.

Teknikken anvendes i udpræget grad i humoristiske animationsfilm, men særligt i de tidlige lydfilms dage var teknikken også udbredt i normale spillefilm. Blandt de film, der har tydelige eksempler herpå, kan nævnes King Kong fra 1933, hvor det filmhold, der er med i filmen, ankommer til King Kongs ø og møder de indfødte. Her kommer høvdingen ned ad en række trapper, og musikken spiller synkront hermed en række nedadgående skalaer. Mod slutningen i samme film, hvor King Kong er kommet til New York og kravler op på Empire State Building, stiger musikken i et crescendo i takt hermed.

Teknikken anvendes ud over til animationsfilm stort set ikke længere. I stedet anvendes musik, der understreger stemninger i en scene, hvilket giver en mere flydende musikside.

Film
Ultras

Ultras er en type fodboldfans, der er kendt for fanatisk at støtte deres hold. Udtrykket stammer fra Italien, men bruges over hele verden til at beskrive overvejende organiserede fans af fodboldhold. De er kendt for at bruge blandt andet nødblus og trommer til at opmuntre deres eget hold og intimidere modspillerne.

Ultras-gruppernes handlinger er nogle gange ekstreme, og de kan være påvirket af politiske ideologier eller synspunkter om racisme, som spænder fra nationalistiske til antisemitiske. I nogle tilfælde når det et punkt, hvor den passionerede og loyale støtte til ens hold bliver sekundær i forhold til ultras-fænomenets teoretiske ideologi.

Referencer

Eksterne henvisninger 

Fodboldkultur
Subkultur
Casual (subkultur)

Casual betegner en et tilhørsforhold til en sportsklub som supportere.

Historie 
Casual-stilen stammer, som de fleste andre fankulturer, fra Storbritannien. Oprindeligt er casuals hooligans, der brød ud af mængden da politiet fik færden af de voldsomme tilskueruroligheder og begyndte at eftersøge hooligansne.

I 1980'erne så man få folk på stadions, som ikke bar klubbens farver, men dyrt tøj fra europæiske designere. Dette gjorde det nemmere for dem at undgå politiet, samt at ordne slåskampe mod modstanderhold hvor de forskellige firms(grupper) mødtes på pubs og andre steder, for at komme i håndgemæng med hinanden.
Tøjet de bar, stammede fra moden i Italien og Frankrig, som man importerede under udebaneture i 1970'erne. Senere kom mærker som Aquascutum, FILA, Berghaus og Kappa ind på scenen. Casuals var nu et udpræget syn på de europæiske tribuner.
I Danmark var stilen ikke udbredt på det tidspunkt.

Casual-stilen fladede lidt ud, og man hørte ikke så meget til den gennem medierne. Da halvfemserne kom, havde mange unge mænd nu taget tøjstilen til sig, nu var det blevet populært at være casual af udseende(tøjstilen). Ikke ret mange vidste hvad "rigtige" casuals var, men det lærte man hen af vejen.

Fodboldkultur
Karl Jónsson

Karl Jonsson (født ca. 1135, død 1213) var en islandsk abbed, som skal have skrevet middelaldersagaen Sverres saga, omhandlende den norske kong Sverre.

Karl blev abbed i klostret i Þingeyrar i det nordlige Island i 1169, men fratrådte i 1181. I 1185 rejste han til Norge, hvor han knyttet sig nært til Sverre. Efter den nye abbed i Þingeyrars død i 1187 blev han abbed på ny, indtil han stoppede på grund af alderdom i 1204.

Islændinge i middelalderen
Personer i Norges historie
Islands historie
Dansk Plakatmuseum

Dansk Plakatmuseum er Danmarks eneste museum udelukkende for plakater. Museet har siden 2006 været en afdeling af købstadsmuseet Den Gamle By i Aarhus, hvor man den 1. november 2009 kunne åbne en helt ny udstillingsbygning til formålet.

Museets samling 
Museet har en samling på knap 400.000 plakater fra hele verden. Samlingen omfatter såvel politiske som kommercielle og oplysende plakater af både kendte og ukendte kunstnere. Af danske kunstnere kan nævnes Henry Heerup, Aage Sikker Hansen og Bjørn Wiinblad.

Langt de fleste af museets plakater er opmagasineret af naturlige årsager, og det fysiske museum viser hvert år en håndfuld specialudstillinger. Fra de senere år kan nævnes udstillinger om Henry Heerup, danske byer, besættelsen, cirkus, kinesiske plakater og H.C. Andersen på plakater.

Museet formidler også salg af plakater samt andre varer med tilknytning hertil.

Historie 
Initiativet til Dansk Plakatmuseum blev taget af billedkunstneren Peder Stougaard, der personligt havde indsamlet plakater i adskillige år, og som mente, at samlingen kunne blive grundlaget for et egentligt museum. I mange år havde Stougaard tovtrækninger med myndighederne om økonomien heri, men omsider fik han Aarhus Kommune overbevist om, at museet skulle etableres, hvilket skete i 1993 med ham som leder. Gennem en årrække havde museet til huse i Århus Kunstbygning, men behovet for en mere permanent løsning blev stadig mere presserende. I 2006 lukkede fraflyttede museet kunstbygningen og fik nu arkivfaciliteter til den omfattende samling på Åby Bibliotek. Samtidig blev det besluttet, at Dansk Plakatmuseum skulle blive en afdeling af Den Gamle By, hvor man ville etablere en permanent udstillingsbygning til formålet. Denne bygning åbnede dørene for publikum 1. november 2009.

Peder Stougaard er fortsat leder af plakatmuseet i Den Gamle By.

Ekstern henvisning 
 Dansk Plakatmuseums hjemmeside

Plakatmuseum, Dansk
Etableret i 2006
Jonas Bjurström

Jonas Bjurström (født den 24. marts 1979) er en svensk fodboldspiller, som spiller i FC Trollhättan. Han spillede i Esbjerg fB i første halvdel af 2007.

Bjurström, som er central midtbanespiller, har spillet 9 kampe for det svenske U21/landshold.

Klubber
 -1997: Alingsås IF
 1998-2002: IFK Norrköping (76 kampe, 5 mål)
 2003-2004: Västra Frölunda IF
 2005-2006: Trelleborgs FF (52 kampe, 8 mål)
 2007-2007: Esbjerg fB (10 kampe, 0 mål)
 2007-20??: Trelleborgs FF

Links 

Fodboldspillere fra Sverige
Fodboldspillere fra Esbjerg fB
Fodboldspillere fra Trelleborgs FF
Fodboldspillere fra IFK Norrköping
Fodboldspillere fra Västra Frölunda IF